OpenLLM-France/wikimedia huggingface dataset:
# Phoenix (banda)

Phoenix és un grup francès de rock alternatiu amb influència del synthpop i de la cultura underground format a finals dels anys 90 a Versalles, França.

## Història

El conjunt es va formar l'any 1999 al suburbi parisenc de Versalles, dins dels mateix moviment que va veure nàixer a Air i Daft Punk a finals dels 90. Phoenix va començar fent un remix del senzill "Kelly Watch the Stars" d'Air. Es van tornar ràpidament en un èxit "underground" gràcies al so loungy/mellow i sense pretensions del seu àlbum del 2000 United.
El seu més gran èxit, "Too Young" (formant part de la BSO de la pel·lícula dels germans Farrelly Shallow Hal i Lost in Translation de Sofia Coppola), va propulsar l'àlbum amb la suficient força per aconseguir un contracte per a un segon disc el 2004: Alphabetical. Aquest àlbum va reeixir moderadament, tenint senzills com "Everything is Everything" i "Run Run Run" en bones posicions a les llistes d'èxits.
Després de l'eixida del disc Alphabetical, el grup va fer una gira mundial, tocant 150 vegades arreu de 3 continents. Aquesta gira va ser seguida per l'eixida de l'àlbum en viu LIVE! ThirtyDaysAgo, tret al mercat 30 dies després d'acabar la gira.
Poc temps després van viatjar a Berlín a l'estiu de 2005 per establir-se als estudis Planet Roc i produir el seu tercer àlbum It's Never Been Like That. Per a promocional l'eixida d'aquest material, van realitzar una gira arreu dels EUA i Europa a l'abril del 2006.
A començaments de l'any 2009 van traure el seu quart treball anomenat Wolfgang Amadeus Phoenix gravat a París, el qual va guanyar el Grammy al millor àlbum de música alternativa de l'any 2009 amb els seus dos senzills Lisztomania i 1901.
* Thomas Mars – Cantant
* Deck D'Arcy – Baix
* Laurent Brancowitz – Guitarra
* Christian Mazzalai – Guitarra

## Treballs
### Àlbums d'estudi

* 2000: United
* 2004: Alphabetical
* 2006: It's Never Been Like That
* 2009: Wolfgang Amadeus Phoenix
* 2013: Bankrupt!
* 2017: Ti Amo

### Àlbums en directe

* 2004: Live! Thirty Days Ago

### Vídeos musicals

* "Too Young" dirigit per Steven Hanft
* "If I Ever Feel Better" dirigit per Alex & Martin
* "Funky Squaredance" dirigit per Roman Coppola
* "Run Run Run" dirigit per Mathieu Tonetti
* "Long Distance Call" dirigit per Roman Coppola
* "Consolation Prizes" dirigit per Daniel Askill
* "Lisztomania" dirigit per Antoine Wagner
* "1901" dirigit per Bogstandard (Ben Strebel & Dylan Byrne)

## Referències

* ↑ «Entrevista a Phoenix». Indie Rocks!, 08-06-2017. [Consulta: 22 gener 2021].

## Enllaços externs

* Phoenix - Lloc web oficial
* Pàgina oficial a Astralwerks
Viccionari
# Cheswick

Cheswick és una població dels Estats Units a l'estat de Pennsilvània. Segons el cens del 2000 tenia 1.899 habitants.

## Demografia

Segons el cens del 2000, Cheswick tenia 1.899 habitants, 853 habitatges, i 590 famílies. La densitat de població era de 1.527,5 habitants per quilòmetre quadrat.
Dels 853 habitatges en un 21,7% hi vivien nens de menys de 18 anys, en un 56% hi vivien parelles casades, en un 9,6% dones solteres, i en un 30,8% no eren unitats familiars. En el 28,4% dels habitatges hi vivien persones soles el 17,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,71.
Per edats la població es repartia de la següent manera: un 17% tenia menys de 18 anys, un 4,7% entre 18 i 24, un 24,8% entre 25 i 44, un 26,5% de 45 a 60 i un 27% 65 anys o més.
L'edat mediana era de 47 anys. Per cada 100 dones de 18 o més anys hi havia 82 homes.
La renda mediana per habitatge era de 40.625 $ i la renda mediana per família de 47.019 $. Els homes tenien una renda mediana de 37.188 $ mentre que les dones 30.000 $. La renda per capita de la població era de 22.982 $. Entorn del 2,8% de les famílies i el 3,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cheswick». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Cheswick». American Fact Finder. Oficina del Cens dels Estats Units, 12-01-2010.
# El joc de l'àngel

El joc de l'àngel (títol original: El juego del ángel) és una novel·la escrita per Carlos Ruiz Zafón publicada l'abril del 2008. Tracta d'un jove escriptor obsessionat amb un amor impossible, en la turbulenta Barcelona dels anys 20, que rep l'oferta d'un misteriós editor per escriure un llibre com cap altre que hagi existit mai, a canvi d'una fortuna i, potser, de molt més.

## Argument

La història narra la vida d'un escriptor, David Martín, que, malalt de càncer i de soledat, rep una oferta d'un misteriós editor, Andreas Corelli, que li retorna la salut a canvi que escrigui un llibre per a ell. La història, però, s'anirà embolicant i Martín acabarà renunciant a l'oferta de Corelli.

## Referències

* ↑ «Ruiz Zafón: "El juego del ángel 'es más interesante que' La sombra del viento"» (en castellà). El Pais, 16-04-2008. [Consulta: 11 octubre 2016].
* ↑ «'El juego del ángel': los principales personajes de la novela» (en castellà). 20 Minutos, 15-04-2008. [Consulta: 11 octubre 2016].
# Projecció tèrmica per plasma

La projecció tèrmica per plasma és un procediment o tècnica de la projecció tèrmica. Es tracta de generar elevades temperatures en un arc elèctric de manera que es permeti la projecció de pols d'alta temperatura de fusió. Alguns d'aquests compostos poden ser: els òxids ceràmics (Al2O3, ZrO2O3 ...), metàl·lics (Ti, Ta ...), ceràmics-metàl·lics (MCr2O3. ..).
Aquest procediment s'utilitza en peces sotmeses a elevades temperatures com poden ser els elements d'una turbina de gas (ins s), vàlvules d'automòbils, ...
S'usen dos tipus de gasos: gas de central o propulsió i el gas ionizable o plasmàgens. És fonamental una correcta elecció del gas plasmàgens per optimitzar el rendiment de deposició del recobriment, en general inferior al 50% per als materials de recobriment d'alt cost.
Es millora notablement les propietats del recobriment i es pot augmentar el gruix del compost a dipositar amb una correcta refrigeració del substrat.

## Referències

* ↑ «.airliquide.com/és/subs-necessitats-són-de/soldadura-i-tall/aplicacions-per-soldadura-i-tall/projeccions-tèrmiques/projeccio-tèrmica-per-plasma.html Air Liquide-Projecció tèrmica per plasma». Arxivat de l'original el 2016-01-12. [Consulta: 19 maig 2021].
# Can Fortuny

«Can Fortuny» té aquests significats:
* Can Fortuny (Arenys de Munt), masia d'Arenys de Munt, al Maresme
* Can Fortuny de Dalt, masia de Riells i Viabrea, a la Selva
* Can Fortuny de Font-rubí, masia de Font-rubí, a l'Alt Penedès
* Can Fortuny del carrer Major, casa d'Hostalric, a la Selva
* Can Fortuny del carrer Verge dels Socors, casa d'Hostalric, a la Selva
# Xaila

Xaila és un vel islàmic usat per dones. En general, és una màscara negra i es considera un tipus de hijab amb forma de mig nicab amb una part de la cara visible. Tradicionalment el fan fan servir algunes dones a l'Aràbia Saudita i altres estats àrabs del Golf Pèrsic.

## Altres tipus de roba en l'islam

* Abaia
* Amira
* Batula
* Boshiya
* Burca
* Burquini
* Gel·laba
* Hijab
* Khimar
* Nicab
* Xador
* Vel

## Referències

* ↑ «Of style and modesty: The different kinds of hijab». gmanetwork.com.
# Pineda Trasmonte

Pineda Trasmonte és un municipi de la província de Burgos a la comunitat autònoma de Castella i Lleó. Forma part de la comarca de Ribera del Duero.

## Demografia

Evolució demogràfica :
| 1991 | 1996 | 2001 | 2004 |
| 222 | 202 | 175 | 161 |
# Hiacíntides

Les Hiacíntides (en grec antic Ύακινθίδες) van ser, segons la mitologia grega, unes princeses atenenques filles d'Erecteu i de Praxítea. Es deien Protogènia i Pandora.
Quan l'exèrcit dels eleusins dirigit per Eumolp, s'apropava a Atenes, no hi havia, semblava, salvació possible. Les dues germanes es van oferir com a víctimes expiatòries per salvar la ciutat. Se les anomenava Hiacíntides perquè el sacrifici s'havia celebrat dalt d'un un turó que es deia Hiacint.
Apol·lodor transmet una altra versió: durant la guerra que Minos va lliurar contra l'Àtica, el país va ser devastat per la pesta i la fam. Els atenesos van consultar un antic oracle que els va exigir el sacrifici de les filles de Hiacint, un lacedemoni establert a Atenes, Anteida, Egleida, Litea i Ortea. Les Hiacíntides van ser sacrificades però no s'aconseguí cap resultat. Consultat altra vegada l'oracle, els va dir que donessin a Minos la indemnització que demanés. Van enviar una ambaixada a Minos i aquest els va ordenar que li enviessin cada nou anys set nois i set noies com a aliment pel Minotaure.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 266. ISBN 9788496061972.
* ↑ Apol·lodor. Biblioteca. III, 15, 8
# E871

La ruta europea E871 és una carretera que forma part de la Xarxa de carreteres europees. Comença a Sofia (Bulgària) i finalitza a Kumanovo (Macedònia del Nord). Té una longitud de 170 km. Té una orientació d'est a oest.
# Swift Gamma-Ray Burst Mission

El Swift Gamma-Ray Burst Mission és un observatori espacial que consisteix d'una nau espacial robòtica anomenada Swift, que va ser posat en òrbita el 20 de novembre de 2004, a les 17:16:00 UTC en un vehicle de llançament d'un sol ús Delta II 7320-10C. El Swift és administrat pel Goddard Space Flight Center de la NASA, i va ser desenvolupat per un consorci internacional format pels Estats Units, Regne Unit, i Itàlia. És part del Medium Explorer Program (MIDEX) de la NASA.

## Referències

* ↑ «Swift Explorer - News Media Kit». Nasa, 01-11-2004. [Consulta: 15 agost 2021].
* ↑ Gehrels, N. «The Swift Gamma-Ray Burst Mission» (en anglès). The Astrophysical Journal. AIP [Sante Fe, New Mexico (USA)], 727, 2004, pàg. 637–641. DOI: 10.1063/1.1810924.
* ↑ Barthelmy, Scott D.; Barbier, Louis M.; Cummings, Jay R.; Fenimore, Ed E.; Gehrels, Neil «The Burst Alert Telescope (BAT) on the SWIFT Midex Mission» (en anglès). Space Science Reviews, 120, 3-4, 01-10-2005, pàg. 143–164. DOI: 10.1007/s11214-005-5096-3. ISSN: 0038-6308.
* ↑ Roming, Peter W. A.; Kennedy, Thomas E.; Mason, Keith O.; Nousek, John A.; Ahr, Lindy «The Swift Ultra-Violet/Optical Telescope» (en anglès). Space Science Reviews, 120, 3-4, 01-10-2005, pàg. 95–142. DOI: 10.1007/s11214-005-5095-4. ISSN: 0038-6308.

## Enllaços externs

* NASA Swift site at GSFC
* UK Swift site
# Swindon (desambiguació)

«Swindon» té aquests significats:
* Swindon, Wiltshire, Anglaterra
** Swindon (districte)
** Swindon Town Football Club
* Swindon (Gloucestershire), Anglaterra
* Swindon (Staffordshire), Anglaterra
# Projecció tèrmica amb flama

La projecció tèrmica amb flama o metal·lització és un procediment o tècnica de la projecció tèrmica. Es tracta que una flama d'oxi-combustible funda el metall d'aportació (pols o fil) i per mitjà d'un gas propulsor projecta les partícules líquides sobre el substrat. Aquest procediment se sol emprar per a protecció contra la corrosió (zinc, aliatges d'alumini…) i contra el desgast. El seu nom prové de l'anglès "flame spray" i és la tecnologia de projecció tèrmica més antiga. Va ser inventada per Max Ulrich Schoop el 1914

## Referències

* ↑ de/soldadura-i-tall/aplicacions-per-soldadura-i-tall/projeccions-tèrmiques/projeccio-amb-diu-metalizacion.html Air Liquide-Projecció tèrmica amb flama-metal·lització
* ↑ Patent Original "Apparatus for Spraying Molten Metall and Other Fusible Substances"
# Hialeah Gardens

Hialeah Gardens és una població dels Estats Units a l'estat de Florida. Segons el cens del 2005 tenia 19.930 habitants.

## Demografia

Segons el cens del 2000, Hialeah Gardens tenia 19.297 habitants, 5.636 habitatges, i 4.903 famílies. La densitat de població era de 3.028,7 habitants/km².
Dels 5.636 habitatges en un 47,5% hi vivien nens de menys de 18 anys, en un 64,7% hi vivien parelles casades, en un 15,7% dones solteres, i en un 13% no eren unitats familiars. En el 9,7% dels habitatges hi vivien persones soles el 4,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,38 i el nombre mitjà de persones que vivien en cada família era de 3,56.
Per edats la població es repartia de la següent manera: un 27,7% tenia menys de 18 anys, un 8,1% entre 18 i 24, un 32,9% entre 25 i 44, un 20,9% de 45 a 60 i un 10,5% 65 anys o més.
L'edat mitjana era de 34 anys. Per cada 100 dones de 18 o més anys hi havia 88,1 homes.
La renda mitjana per habitatge era de 38.858 $ i la renda mitjana per família de 39.804 $. Els homes tenien una renda mitjana de 25.540 $ mentre que les dones 20.862 $. La renda per capita de la població era de 14.043 $. Entorn del 10,9% de les famílies i el 13,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hialeah Gardens». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Hialeah Gardens». American Fact Finder. Oficina del Cens dels Estats Units, 12-01-2010.
# Dubtsi

Dubtsi (en rus: Дубцы) és un poble de l'óblast de Vladímir, a Rússia, segons el cens del 2010 tenia 16 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Estadi Lluís Sitjar

L'estadi Lluís Sitjar és un camp de futbol que es troba a la Plaça Barcelona, al barri palmesà d'Es Fortí. Va ser inaugurat el 1945 i fou l'estadi oficial del Mallorca fins al 1999, any en què es traslladà a l'Estadi de Son Moix.
Fins a 2007 va ser utilitzat pel Mallorca B, i actualment es troba abandonat i en mal estat de conservació.
L'estadi té una capacitat de 18.000 espectadors i unes dimensions de 103x69 metres.
El seu nom és en homenatge a Lluís Sitjar Castellà, president del RCD Mallorca en diverses ocasions. Fou batejat així el 1955.

## Vegeu també

* RCD Mallorca
* Estadi de Son Moix

## Referències

* ↑ «Sitjar Castellà, Lluís». A: Dolç i Dolç, Miquel (coord.). Gran Enciclopèdia de Mallorca. Volum 16. Palma: Promomallorca, p. 313. ISBN 84-8661702-2.

## Enllaços externs

* L'estadi al web del RCD Mallorca Arxivat 2006-05-14 a Wayback Machine.
* Fotografies de l'estadi
# Eva Dickson

Eva Dickson, nascuda Eva Amalia Maria Lindström (Steninge Slott, Sigtuna, 1905-Bagdad, Iraq, 22 d'abril de 1938), va ser una exploradora, aviadora, pilot d'automòbils i escriptora sueca. Fou la primera dona que creuà el desert del Sàhara amb cotxe. Probablement, va ser la primera dona que pilotà automòbils (el 1925), i la tercera dona aviadora de Suècia (el 1923).
Eva Dickson nasqué al si d'una família rica. El seu pare era Albert Lindström, un ric propietari que criava i seleccionava cavalls, i la seva mare, Maria Lindström. Més endavant, Eva es va casar amb el pilot d'automòbils Olof Dickson el 1925, i més endavant contragué matrimoni amb l'antic marit de Karen Blixen, el baró Bror von Blixen-Finecke, el 1936.
Eva Dickson recorregué el llarg trajecte amb cotxe que separa Nairobi (Kenya) d'Estocolm el 1932, i després de Bèlgica a Calcuta el 1937. Els seus viatges li feren guanyar una gran notorietat, i aleshores va començar a publicar diverses guies de viatge i descripcions de les seves experiències. Es feia càrrec de les despeses dels seus viatges mitjançant apostes amb gent de l'alta societat.
El 1937, havia previst de fer una expedició des de la Xina fins a Suècia seguint la ruta de la Seda. Amb tot, després de la seva arribada a Calcuta, es va assabentar del començament de la Segona Guerra sinojaponesa i llavors hagué de canviar de plans. Durant aquella estada, caigué malalta i va ser tractada amb arsènic en un hospital de Calcuta, la qual cosa li va empitjorar l'estat de salut. Es recuperà i se n'anà de l'hospital, però va morir poc de temps després a conseqüència d'un accident d'automòbil.

## Referències

* 1 2 3 Populär Historia, 23 januari, 2009: Äventyraren Eva Dickson Arxivat 20-2-2014 a Wayback Machine. (in Swedish) Linked 2014-04-06
* Lena Wisaeus & Ann Bjerke: Eva Dickson – ett bedårande barn av sin tid (Eva Dickson - a delightful child of her time) (2000).
* Gunnela Edelstam, 20 januari 2012: Eva Dickson, en äventyrare (in Swedish).
# Eva Domínguez Martín

Eva Domínguez Martín (Barcelona, 1970) és una periodista catalana especialitzada en noves tecnologies. Va treballar al Diari de Barcelona i El Periódico de Catalunya. Va fer un màster en noves tecnologies a Nova York. Posteriorment, va coordinar projectes digitals per a La Vanguardia i altres empreses. Actualment, a més de la seva feina de consultora de nous mitjans, també fa de professora a diverses universitats com a 'freelance'. És coautora del llibre Microperiodismos: Aventuras digitales en tiempos de crisis (2012).

## Referències

* ↑ Gordillo, Saül. Sobirania.cat. Barcelona: Crea't Edicions, 2014, p. 189. ISBN 9788494277207.
* ↑ «La Vanguardia Blogs». La Vanguardia [Consulta: 3 maig 2015].

## Enllaços externs

* Eva Domínguez Arxivat 2015-09-07 a Wayback Machine.
# Steve Vickers

Dr. Steve Vickers és l'autor del microprogramari de la memòria ROM de l'ordinador domèstic ZX Spectrum. És actualment professor titular a la Universitat de Birmingham, Regne Unit.

## Educació

Vickers es va graduar al King's College, Cambridge, amb una llicenciatura en matemàtiques i un PhD a la Universitat de Leeds, també en matemàtiques, dirigit per Alfred Goldie.

## Sinclair Research

El 1980 va començar a treballar per a «Nine Tiles» que havia escrit prèviament el Sinclair BASIC per al ZX80. Va ser responsable per l'adaptació de la ROM de 4K del ZX80 en una ROM de 8K utilitzada en el ZX81 i també va escriure el manual del ZX81. Després va escriure la major part de la memòria ROM del ZX Spectrum, i va ajudar amb la documentació d'usuari.
Vickers va deixar Sinclair el 1982 per formar «Rainbow Computing Co.» amb Richard Altwasser. La companyia es va convertir en Jupiter Cantab que va ser responsable pel desenvolupament del fracassat Jupiter ACE, un competidor similar al Sinclair ZX Spectrum.

## Acadèmia

Originalment al Departament de Computació de l'Imperial College London, Vickers més tard es va unir al Departament de Matemàtiques Pures a l'Open University abans de finalment passar a la Facultat de Ciències de la Computació a la Universitat de Birmingham. En l'actualitat és professor titular i tutor de Recerca Estudiantil de la Facultat de Ciències de la Computació a la Universitat de Birmingham.

## Investigació

El principal interès de Vickers es troba dins de la lògica geomètrica. Ha escrit més de 30 articles en revistes especialitzades sobre aspectes matemàtics de la informàtica, i un llibre, «Topology via Logic» (Cambridge University Press, 1996, ISBN 0521576512).

## Referències

* 1 2 3 «Pàgina personal» (en anglès). [Consulta: 14 setembre 2011].
* 1 2 3 «Secret plans laid by new company» (en anglès). Sinclair User, 01-07-1982. Arxivat de l'original el 2011-05-16. [Consulta: 14 setembre 2011].
* ↑ «Topology via Logic» (en anglès). Cambridge University Press. [Consulta: 14 setembre 2011].

## Enllaços externs

* Pàgina personal a la Universitat de Birmingham (anglès)
# Euchromiina

Els Euchromiina són una subtribu d'arnes tigre de la família Erebidae. Van ser descrits per Arthur Gardiner Butler el 1876. Moltes espècies de la subtribu imiten les vespes. Euchromiina sempre s'ha considerat estretament relacionat amb la subtribu Ctenuchina per la seva similaritat amb les arnes i les vespes. Aquestes dues subtribus constitueixen unes 3.000 espècies vàlides, la majoria de les quals es troben al Neotròpic.

## Taxonomia

La subtribu es va classificar anteriorment com la tribu Euchromiini de la subfamília Ctenuchinae de la família Arctiidae.

## Gèneres

Els gèneres següents s'inclouen a la subtribu:
* Aclytia
* Antichloris
* Anycles
* Apeplopoda
* Argyroeides
* Ceramidia
* Chrostosoma
* Chrysocale
* Coreura
* Correbia
* Correbidia
* Cosmosoma
* Cyanopepla
* Dasysphinx
* Delphyre
* Didasys
* Dinia
* Diospage
* Diptilon
* Dycladia
* Empyreuma
* Epidesma
* Episcepsis
* Erruca
* Eucereon
* Euchromia
* Gymnelia
* Holophaea
* Homoeocera
* Horama
* Hyaleucerea
* Hyalomis
* Hyperphara
* Isanthrene
* Leucotmemis
* Loxophlebia
* Lymire
* Macrocneme
* Mallodeta
* Mesothen
* Mevania
* Myrmecopsis
* Nelphe
* Nyridela
* Paraethria
* Pheia
* Phoenicoprocta
* Poliopastea
* Pompilioides
* Pseudocharis
* Pseudohyaleucerea
* Pseudosphex
* Psilopleura
* Psoloptera
* Rhynchopyga
* Saurita
* Scena
* Sphecosoma
* Syntomeida
* Uranophora
* Valvaminor

## Referències

* ↑ Lafontaine, Donald; Schmidt, Christian ZooKeys, 40, 19-03-2010, pàg. 26. DOI: 10.3897/zookeys.40.414 [Consulta: free].
* ↑ Pinheiro, LíVia R.; Duarte, Marcelo Florida Entomologist, 96, 2, 01-06-2013, pàg. 351–359. DOI: 10.1653/024.096.0255. ISSN: 0015-4040 [Consulta: free].
* ↑ «Subtribe Euchromiina». Parasitoid-Caterpillar-Plant Interactions in the Americas. [Consulta: 25 febrer 2015].